Pušyno geležinkelio stotelė

Pušyno geležinkelio stotelė – buvusi stotis Vilniaus miesto pietuose, pušyne į pietus nuo Aukštųjų Panerių, pakeliui link Baltosios Vokės gyvenvietės.Pušyno geležinkelio stotis. Geltoni.lt (tikrinta 2023-08-07). Tai šiauriausioji geležinkelio stotis Vaidotų komplekse netoli Panerių, skirta aplinkinėms pramonės įmonėms aptarnauti. Keleiviniai traukiniai nestoja. 

 Istorija 

Stotelė atidaryta XX a. pabaigoje, pro ją važiuodavo keleiviniai traukiniai Vilnius–Valčiūnai–Stasylos – šiuo maršrutu traukiniai važiuodavo pakaitomis pro Panerius–Pušynus–Vaidotus ir pro Kirtimus–Juodšilius.Tarnybinis keleivinių traukinių eismo tvarkaraštis. – Vilnius, Lietuvos geležinkeliai, 2004. 1999 m. suremontuotas keleivių paviljonas, tačiau 2007 m. keleivinis transportas nutrauktas. 2009 m. stotis uždaryta, jos atsisakyta gerinant krovinių vežimo sąlygas. Tuo metu prekiniams traukiniams skirta stotis buvo tarpinė, nuo Vaidotų geležinkelio skirstymo stoties nutolusi 2,8 km. Čia nebuvo galimybės aptarnauti didelio krovinių srauto, o dėl tarpinio sustojimo geležinkelio linijoje Paneriai–Vaidotai traukiniai negalėjo išvystyti didesnio greičio. Stotyje dirbę 4 budėtojai perkelti dirbti į Panerių geležinkelio stotį.Gintautas Degutis. Pertvarkomos geležinkelio stotys. 2009-09-16, Diena.lt (tikrinta 2023-08-07).

2016–2018 m. siekiant sklandžiau ir greičiau vežti tranzitinius krovinius Kauno ir Klaipėdos kryptimis, įgyvendintas antrųjų kelių statybos projektas Vilniaus aplinkkelio geležinkelio ruože Pušynas–Paneriai. Rangovai rekonstravo esamas eismo valdymo, telekomunikacijų, elektros energijos tiekimo, SCADA, kontaktinio tinklo, iešmų elektrinio šildymo sistemas, pritaikė jas pasikeitusiam kelių tinklui.Geležinkelių sistemų diegimas Vilniaus aplinkkelio ruože Pušynas–Paneriai. Fima.lt (tikrinta 2023-08-07).

 Šaltiniai 

Kategorija:Vilniaus geležinkelio stotys